Sanksies oor plaasmoorde gevra
• Nuus • Sanksies oor plaasmoorde gevra
'n Versoek om sanksies teen Suid-Afrika in te stel in 'n poging om plaasmoorde stop te sit, is deur 'n Belg aan die EU gerig.
Die kwessie van plaasmoorde het onlangs op die agenda van die Europese Parlement (EP) verskyn. Mnr. Philip Claeys, 'n Belgiese politikus, het dié versoek aan die EP gerig om te sê dit help nie meer om "mooi briefies" aan die ANC-regering oor plaasmoorde te skryf nie.
"Die moorde, soos dié op die Fouries, gaan nie oor armoede nie. Moorde op boere gaan gepaard met gruwelike marteling en is wreedaardig. Die Europese Unie (EU) en EP moet sanksies teen Suid-Afrika instel," haal Volksblad Claeys aan. Kyk hier na 'n video van die toespraak: Dié versoek het gevolg ná die wrede moorde op mnr. Johan Fourie en sy vrou, Cecile, op hul plaas naby Trompsburg vroeër vandeesmaand. Mnr. Nico Kruger, seun van die egpaar, sê hy weet wel nie of sanksies sal help nie. "Ek weet nie of die Regering hom aan Europa steur nie. China is al wat vir hom belangrik is."
Regering min geplaIn kommentaar op dié opmerkings en versoek sê mnr. Clayson Monyela, woordvoerder van die Departement van Internasionale Betrekkinge en Samewerking, dat dié departement nie kommentaar kan lewer op "elke klein toesprakie deur individue nie", en dat hulle hulle nie juis aan sulke beroepe steur nie.
"Daar is geen styging in plaasmoorde nie. Misdaadstatistieke toon 'n afname in plaasmoorde. Dié man (Claeys) weet nie wat in Suid-Afrika aangaan nie," aldus Monyela.
Dr. Pieter Mulder, Adjunkminister van Landbou, Bosbou en Visserye, sê hy verwelkom enigiets wat moorde op Suid-Afrikaanse boere op die internasionale agenda plaas. Hy meen dat dié kwessie nie moet sloer totdat dit die afmetings begin afneem soos in Zimbabwe nie. "Hoe meer internasionale aandag plaasmoorde kry, hoe beter. Al irriteer dit die ANC."
Vind meer uit oor misdaad in jou area: Kliek hier om na 'n interaktiewe kaart van misdaad in Suid-Afrika te kyk. Bron: Volksblad Kommentaar Slegs in Afrikaans
2012/09/26 12:13:57 PM
Waar is die bewyse of bronne van Monyela se stelling: 'Daar is geen styging in plaasmoorde nie. Misdaadstatistieke toon 'n afname in plaasmoorde.'?
Ek het op SAPS se webwerf en dokument gaan kyk, daar is NIKS verwysings na plaasmoorde nie!!!
2012/09/26 12:20:31 PM
Die saak Moes al 15 jaar terug aandag gekry het. Ons moet Philip Claeys bystaan en ondersteun op elk moontlike manier. Stuur elk enkele geval van moord end doodslag op die bouers en kos voorsieners van die duur land deur sodat die omvang en erns van die epiese slagting openbaar gemaak man word. Maksimum aksie is dringend en baie nodig. butch
2012/09/26 05:55:16 PM
Dr Mulder , laat ons liewer nie probeer om die regering te irriteer nie, maar eerder om die plaasmoorde gestop te kry .Dit moes al jare terug plaasgevind het en intussen het on gesit en bolletjies rol - EP , VN - wat ookal en in in wie se naam - laat ons net probeer om wet en orde ingestel te kry - en regring in die proses verantwoording te laat doen! Hulle is nie ernstigoor hierdie saak nie - maar ghadaffi en sadam was ook nie!
2012/09/26 06:29:19 PM
Dit is n Skreiende skande dat so min. Jammer. Dit moet baie min aandag of geen aandag aan so n belangrike saak gegee word. Daar word baie gese^ oor mense regte, selfs gevangnes se regte ens. Waar is die Boere se regte ? Wat is in plek van die Kommandos ? Wat word gedoen vir die boer se veilg heid ? Niks nie!!! Was dit n staking was daar honderde polisie en die weermag. Het ons n re
gering wat omgee vir sy mense ??????
Boere kan met miljoene rande beboet word as hulle hul bure teen slegte weer waarsku, luidens 'n voorgestelde nuwe wet.